কৈশোরের স্মৃতিচারণ করতে গিয়ে আইনস্টাইন কৃতজ্ঞতা প্রকাশ করেছিলেন ১২ বছর বয়েসে পাওয়া সস্তায় ছাপা কতগুলো বিজ্ঞানের বইয়ের প্রতি, বালক কিংবা কিশোর আইনস্টাইনের চিন্তায় যে ভাঙচুর এনেছিল তারা, পরবর্তীকালের বিজ্ঞান চিন্তা জগতের এই দিকপালকে গড়ে তুলতে সেটাই বিরাট ভূমিকা রেখেছিল। কৈশোর কিংবা প্রথম তারুণ্যে তৈরি হওয়া আলোড়ন আরও অজস্র মানুষের জীবনে স্থায়ী আলোড়ন তুলেছিলো, আজও তুলছে, আমরা জানি। আমাদের এই ‘জ্ঞান ও সভ্যতা গ্রন্থমালা’র প্রথম ও প্রধান উদ্দেশ্যও আসলে তাই। দ্বিতীয় উদ্দেশ্য হলো যে কোন অবিশেষজ্ঞ পাঠক যেন কোন একটি বিষয় নিয়ে তার কৌতুহল মোটামুটি পাবেন, এমন কতগুলো সুনির্বাচিত গ্রন্থ প্রকাশ। জ্ঞান ও সভ্যতা গ্রন্থমালার সূচনার তাগিদটুকু এই।